| ***Администрация на Mинистерския съвет*** | **Наръчник за изпълнение на**  **Оперативна програма**  **„Добро управление” 2014-2020** | ***Приложение III-T05-2*** |
| --- | --- | --- |
| ***Дирекция***  ***„Добро управление”*** | **Правила за извършване на финансови корекции по ОПДУ** | |
| Вариант на документа: 3 | *Одобрен от:*  *Ръководителя на Управляващия орган на Оперативна програма „Добро управление”* | Дата: 29.09.2017 г. |

**ПРАВИЛА ЗА ОПРЕДЕЛЯНЕ И ИЗВЪРШВАНЕ НА ФИНАНСОВИ КОРЕКЦИИ ПО ОПДУ**

**Изготвени съгласно чл. 70-77, Раздел ІІІ „Администриране на нередности и извършване на финансови корекции от Закона за управление на средствата от Европейските структурни и инвестиционни (ЗУСЕСИФ)**

**1.** Чрез извършването на финансови корекции се отменя предоставената по глава трета, от ЗУСЕСИФ, финансова подкрепа със средства от ЕСИФ или се намалява размерът на изразходваните средства – допустими разходи по проект, с цел да се постигне или възстанови ситуацията, при която всички разходи, сертифицирани пред Европейската комисия, са в съответствие с приложимото право на Европейския съюз и българското законодателство.

**2.** Правилата се прилагат при констатиране на нарушения при:

2.1. възлагане на обществени поръчки по реда на Закона за обществените поръчки по проекти, съфинансирани със средства от ОПДУ;

2.2. възлагане на договори по реда на чл.49-54, Глава четвърта „Специални правила за определяне на изпълнител от бенефициенти на безвъзмездна финансова помощ“, Раздел ІІІ „Директно предоставяне на безвъзмездна финансова помощ „, ЗУСЕСИФ и Постановление № 160 на Министерския съвет от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (ДВ, бр. 76 от 30.09.2016 г.);

2.3. изпълнението на сключените договори, възложени по реда на т. 2.1. или 2.2.;

2.4. предоставена безвъзмездна финансова помощ в режим на държавна или минимална помощ *(de minimis).*

**3.** Финансовите корекции се извършват за нарушения на ЗОП и Постановление № 160 на Министерския съвет от 01.07.2016 г., съгласно ЗУСЕСИФ и съответния нормативен акт на Министерски съвет, съгласно чл.70, ал. 2 от ЗУСЕСИФ. Финансовите корекции се извършват и при нарушения на правилата за държавни и минимални помощи, произтичащи от чл. 107 от Договора за функциониране на ЕС (в това число: РЕГЛАМЕНТ (ЕС) № 651/2014 НА КОМИСИЯТА за обявяване на някои категории помощи за съвместими с вътрешния пазар в приложение на членове 107 и 108 от Договора, РЕГЛАМЕНТ (ЕС) 2015/1589 НА СЪВЕТА за установяване на подробни правила за прилагането на член 108 от Договора за функционирането на Европейския съюз, РЕГЛАМЕНТ (ЕС) № 1407/2013 НА КОМИСИЯТА относно прилагането на членове 107 и 108 от Договора за функционирането на Европейския съюз към помощта *de minimis,* Закон за държавните помощи, Правилник за прилагане на закона за държавните помощи).

**4.** Редът за извършване на финансови корекции (с изключение на случаите на неправомерно предоставена държавна помощ, за които е постановено Решение от ЕК) е, както следва:

4.1. УО на ОПДУ уведомява чрез Информационната система за управление и наблюдение на средствата от Европейските структурни и инвестиционни фондове (ИСУН) бенефициента за съществуващо съмнение за нарушение, даващо основание да се стартира процедура за налагане на финансова корекция, като посочва категорията нарушение, нормативните разпоредби, които са нарушени, и мотивира избрания метод за определяне на корекцията, както и нейния размер;

4.2. в срок до 14 дни от момента на изпращане на изявлението по т. 4.1 в ИСУН, бенефициентът може да представи своите възражения, по основателността и размера на финансовата корекция и при необходимост – да приложи доказателства, чрез ИСУН;

4.3. в едномесечен срок от представянето на възраженията по т. 4.2. финансовата корекция се определя по основание и размер с мотивирано решение на ръководителя на управляващия орган, одобрил проекта, което се съобщава на бенефициента чрез ИСУН;

4.4. в случай, че възражението на бенефициента бъде прието частично, размерът на финансовата корекция и основанието й се коригират, с мотивирано решение на ръководителя на управляващия орган, одобрил проекта, в срока по т. 4.3. Решението се съобщава на бенефициента чрез ИСУН;

4.5. в случай, че възражението на бенефициента бъде прието изцяло с мотивирано решение на ръководителя на управляващия орган, одобрил проекта, процедурата за определяне на финансова корекция се прекратява. Решението се съобщава на бенефициента чрез ИСУН.

4а. По отношение на държавните помощи административният акт за финансова корекция е решение на ЕК, с което се постановява несъвместимост на помощта и се дават указания за възстановяване. Когато ЕК постанови такова решение за възстановяване на неправомерно предоставена държавна помощ, УО на ОПДУ в качеството си на администратор на помощта, по искане на Министъра на финансите, предприема действия за възстановяването й в 7-дневен срок от получаване на искането от МФ, като изпраща покана за доброволно възстановяване до бенефициента в ИСУН. Помощта се възстановява по основание и размер съгласно решението на Комисията. В поканата се посочват срок за възстановяване и размерът на лихвата за просрочие (забава). Освен лихва за просрочие, се дължи и лихва[[1]](#endnote-1) за периода от датата, на която неправомерната помощ е била на разположение на получателя, до датата на възстановяването й, като лихвеният процент се определя от ЕК.

**5.** Когато УО на ОПДУ извършва финансова корекция преди окончателното изплащане на безвъзмездната финансова помощ, финансовата корекция се извършва чрез доброволно изпълнение от страна на бенефициента или от следващо плащане по проекта, а когато това е неприложимо – чрез упражняване на права по дадените от бенефициента обезпечения по [чл. 61, ал. 2](apis://Base=NARH&DocCode=41762&ToPar=Art61&Type=201/), заедно с дължимите лихви за просрочие след изтичане на 14-дневния срок за доброволно изпълнение.

**6.** В случай, че корекцията се извършва след окончателното плащане по проекта неизвършените финансови корекции са публично вземане съгласно [чл. 162, ал. 2, т. 8 от Данъчно-осигурителния процесуален кодекс](apis://Base=NARH&DocCode=2023&ToPar=Art162_Al2_Pt8&Type=201/) (ДOПК), и съответно т. 6, когато имаме неправомерно получена държавна помощ и решение на ЕК) .

6.1. Когато финансовите корекции, определени на бенефициенти – бюджетни организации по смисъла на [§ 1, т. 5 от допълнителните разпоредби на Закона за публичните финанси](apis://Base=NARH&DocCode=41049&ToPar=Par1_Pt5&Type=201/), не са възстановени от съответния бенефициент по реда на т.5, те подлежат на възстановяване от съответните бюджети на първостепенните разпоредители с бюджет, разпоредителите с бюджет по [чл. 11, ал. 9 от Закона за публичните финанси](apis://Base=NARH&DocCode=41049&ToPar=Art11_Al9&Type=201/) или от бюджетните организации по [чл. 13, ал. 4 от същия закон](apis://Base=NARH&DocCode=41049&ToPar=Art13_Al4&Type=201/), в чиято структура е бенефициентът, по ред и начин, определени в нормативния акт по [чл. 7, ал. 4, т. 4.](apis://Base=NARH&DocCode=41762&ToPar=Art7&Type=201/)

6.2. При невъзстановяване по реда на т. 5 и т. 6.1, на финансови корекции, определени на бенефициенти – бюджетни организации, може да се приложи разпоредбата на [чл. 106 от Закона за публичните финанси](apis://Base=NARH&DocCode=41049&ToPar=Art106&Type=201/).

**8.** УО на ОПДУ предприема действия за преразглеждане на извършената финансова корекция, когато при проверка на Сертифициращия или Одитния орган се установи, че извършената финансова корекция е в завишен размер или не е следвало да бъде извършвана.

**9.** УО на ОПДУ предприема действия за преразглеждане на извършената финансова корекция, когато при проверка на Сертифициращия или Одитния орган се установи, че извършената финансова корекция е в занижен размер. В този случай УО на ОПДУ предприема действия за възстановяване от страна на бенефициента на неправомерно изплатените суми.

1. Тази лихва – за периода на ползване/разположение на помощта – се дължи при възстановяване на държавни помощи с решение на ЕК (виж чл. 14, ал. 2 от Закона за държавните помощи). При минимални помощи, за които се издава единствено решение от УО, се дължи само лихва за просрочие. Това е в съответствие с:

   * чл. 162, ал. 2 от ДOПК относно публичните държани вземания (където в отделен режим е посочена изрично само неправомерната държавна помощ, определена за такава с решение на ЕК – т.6, но не и минималната, следователно неправомерната минимална помощ е в общия режим на неправомерна БФП – т.8);
   * чл. 75 от ЗУСЕСИФ и чл. 46 от Наредба H-3/08.07.2016 г., касаещи общия режим за възстановяване на БФП (където са посочени като дължими само лихви за просрочие/забава, но не и други лихви);
   * становище 91-00-301/17.07.2014 г. на МФ относно прилагане на правилата по държавните помощи при разработването на процедурните наръчници за програмен период 2014-2020 г. от страна на Управляващите органи по Оперативните програми (където е посочена лихва за периода на ползване при неправомерна държавна помощ, а що се отнася до минимална помощ *„механизмът за възстановяване се разработва от УО“,* т.е. преценката е на УО).

   [↑](#endnote-ref-1)